stanford-oval/wikipedia huggingface dataset:
גליינור פלט
קריירה

פלט החל את הקריירה שלו ככדורגלן בקבוצות דן בוס (2005–2007) וליסה (2007–2008) מהליגות הנמוכות בהולנד. בעונת 2008/2009 עבר לטלסטאר ספורטקלאב מליגת המשנה. בעונתו השנייה סיים עם 20 שערים ומשך את עיניהן של הקבוצות הבכירות. ב-27 במאי 2010 חתם על חוזה לשלוש שנים עם אופציה לשנה נוספת בקבוצת הראקלס אלמלו מליגת העל ההולנדית. ב-7 באוגוסט 2010 ערך את הופעת הבכורה שלו ואף הבקיע שני שערים בניצחון 0:3 נגד וילם II.
בינואר 2012 עבר פלט לטוונטה ואחרי חצי שנה הושאל לראסינג גנק מליגת העל הבלגית. ב-20 בספטמבר 2013 הגיע לישראל וחתם בקבוצת הפועל באר שבע. כעבור עשרה ימים ערך את הופעת הבכורה שלו במועדון, במשחק נגד בני יהודה תל אביב, והבקיע את שער הבכורה שלו בדרך לניצחון 1:2. בסך הכל כבש בעונה זו 11 שערי ליגה, וסייע לקבוצה לסיים במקום השני בליגת העל.
על אף שהחזיק בחוזה לעונה נוספת בבאר שבע, ב-8 ביולי 2014 הודיע פלט על ניצול סעיף היציאה מחוזהו, ולמחרת חתם לשלוש שנים בקבוצת זולטה ורכם מליגת העל הבלגית. ב-27 ביולי 2014, ערך פלט את הופעת הבכורה שלו במדי זולטה ורכם בניצחון קבוצתו 2:0 על קורטרייק. ב-10 באוגוסט 2014, כבש פלט את שער הבכורה שלו בקבוצה בתיק 1:1 מול קלאב ברוז'. בינואר 2015 הושאל לגו אהד איגלס עד לסוף העונה.
ב-7 בספטמבר 2015 חזר פלט לישראל וחתם לשנתיים בקבוצת מכבי חיפה. ב-12 בספטמבר 2015 ערך את הופעת הבכורה שלו בקבוצה, כשעלה כמחליף בדקה ה-69, אך הורחק בכרטיס אדום לאחר שפגע ללא כדור באברהם פאס לקראת סיום המשחק. בעקבות הפגיעה הורחק פלט משלושה משחקים על ידי בית הדין של ההתאחדות לכדורגל. ב-24 באוקטובר ערך את הופעתו השנייה בקבוצה, וכבש את שער הבכורה שלו בניצחון 0:4 על הפועל עכו. בתחילת ינואר 2016, במשחק נגד קבוצתו הקודמת בישראל, הפועל באר שבע, ספג פלט בפעם השנייה בעונה זו כרטיס אדום ישיר לאחר שפגע בפניו של השוער דודו גורש בניסיון להגיע לכדור שנמסר אליו. במהלך חצי גמר גביע המדינה כבש פלט צמד שערים בשתי דקות, אך לאחר הצמד נפצע והוחלף, כשקבוצתו מנצחת לבסוף 1–3. מכבי חיפה המשיכה וזכתה בגביע לאחר ניצחון 0:1 על מכבי תל אביב במשחק הגמר.
ב-10 בינואר 2017 חתם פלט באלניהספור הטורקית. פלט ערך את משחקו הרשמי האחרון ב-22 במאי 2017, ומאז נודה בקבוצה ולא שיחק, כשהוא מסרב לוותר על חוזהו ובקבוצה מסרבים להשלים את שכרו ולשחרר אותו.
ב-23 ביולי 2019 עבר בהעברה חופשית לטלסטאר ספורטקלאב מליגת המשנה ההולנדית, במדיה פרץ בצעירותו.
הערות שוליים

↑  איציק יצחקי‏, גליינור פלט חתם במכבי חיפה לשנתיים: "שמח להצטרף", באתר וואלה, 7 בספטמבר 2015
↑  דורון בן דור, ‏קבוצות תחתית: מכבי חיפה וסכנין נפרדו ב-0:0, באתר ONE‏, 12 בספטמבר 2015
↑  שמעון אלבז, דוד בן שימול, גלינור פלט הורחק משלושה משחקים, באתר ynet, 17 בספטמבר 2015
↑  דורון בן דור, ‏החזירו עטרה ליושנה: 0:4 למכבי חיפה על עכו, באתר ONE‏, 24 באוקטובר 2015
↑  תומר לוי, ‏השחרור של גליינור פלט הגיע, עבר לאלניאספור, באתר ערוץ הספורט, 10 בינואר 2017
↑  גליינור פלט: "אמרו לי 'אם תתעקש להישאר, הקריירה שלך תיגמר'", באתר וואלה, 11 בפברואר 2019
↑  אור אבולעפיה, ‏שוב כובש: הקאמבק של גליינור פלט, באתר ערוץ הספורט, 5 בספטמבר 2019
גליי (הונגריה)

גליי (בהונגרית: Gelej) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, אוכלוסיית גליי קטנה משמעותית בעשרות השנים האחרונות, מ-731 תושבים בשנת 1990 ל-604 תושבים בשנת 2018 (ירידה של כ-17%).
בגליי חיו מעט יהודים ובמקום קיים בית קברות יהודי.
| שנה | כמות יהודים | כלל האוכלוסייה |
| --- | --- | --- |
| 1840 | 114 |  |
| 1880 | 54 | 1,414 |
| 1910 | 36 |  |
| 1920 | 24 |  |
| 1930 | 23 |  |
| 1941 | 29 | 1,317 |
ג'יימס סמית'סון

| --- | --- |

ציור של סמית'סון שצויר בידי הנרי יוסף ג'ונס ב-1816
 לידה:  1765 פריז, צרפת
 פטירה:  28 ביוני 1829  (בגיל 64 בערך) ג'נובה, איטליה
 שם לידה:  Jacques-Louis Macie 
 מדינה:  הממלכה המאוחדת של בריטניה הגדולה ואירלנד 
 ידוע בשל:  מייסד מכון סמית'סוניאן
 השכלה:  קולג' פמברוק 
 מקצוע:  כימאי, מינרלוג
 פרסים והוקרה:  עמית החברה המלכותית 
 חתימה:  
 
ג'יימס סמית'סון (באנגלית: James Smithson) היה כימאי ומינרלוג אנגלי הידוע בשל ייסודו את מכון סמית'סוניאן בווושינגטון די. סי.. במהלך המאה ה-18 הוציא לאור מספר מאמרים מדעיים למען החברה המלכותית. כמו כן סייע בפיתוח הקלמין הקרוי על שמו – סמיתסוניט.
סמית'סון נולד ב-1765 - במסגרת ילד מחוץ לנישואים - ליו פרסי, לימים דוכס נורת'מברלנד הראשון.
מעט יודע על חייו האישיים של סמית'סון שכן חלק ניכר מכתביו, עבודותיו והתכתבויותיו אבדו בשריפה שכילתה חלק מבניין הסמית'סוניאן ב-1865. 213 כרכים בלבד מספרייתו האישית ומכתביו האישיים שרדו.
את לימודיו החל במכללת פמברוק של אוניברסיטת קיימברידג' ב-1782, וב-1786 קיבל תואר מוסמך אוניברסיטה – MA. ב-19 באפריל 1787 בגיל 22, נבחר לחבר בחברה המלכותית.
קריירה מדעית

סמית'סון הקדיש את חייו למען חקר מדעי הטבע, וביקר בפירנצה, פריז, סקסוניה והרי האלפים בשווייץ כדי למצוא קריסטלים ומינרלים, ולבצע בהם ניסויים שונים בשביל לגלות ולסווג סוגי יסודות כימיים למיניהם. ב-1802 הוכיח סמית'סון שמינרל הסמיתסוניט הוא בעצם קרבונט של יסוד האבץ ולא תחמוצת, זאת בניגוד לדעה שרווחה אז. כאות הוקרה על ממצאו, נקרא המינרל (ZnCO3) על שמו על ב-1832, ידי מדען צרפתי.
סמית'סון פרסם 27 מאמרים על כימיה, גאולוגיה ומינרלוגיה בכתבי עת מדעיים.
מותו

סמית'סון מת בג'נובה, איטליה ב-27 ביוני 1829 ונקבר בבית קברות פרוטסטנטי בסמפיירדרנה. בצוואתו כתב שאת הונו יוריש לאחיינו – הנרי ג'יימס דיקנסון (שאת שם משפחתו שינה להונגרפירד כתנאי לקבלת הירושה). בצוואה כתב שהנרי ג'יימס או ילדיו הם אלה שיירשו את הונו, והתנה שאם לא יחיה עד מותו של סמית'סון או שלהנרי לא יהיו ילדים שיירשו, כספיו ייתרמו למען ייסוד מוסד חינוכי בארצות הברית אשר ייקרא על שמו – מכון סמית'סוניאן.
הנרי ג'יימס מת ב-1835, רווק וללא ילדים, ועל כן כל הונו נתרם למוסד אשר ייסד.
ראו גם

אוניברסיטת קיימברידג'
הערות שוליים

↑  seanm, Fire in the Smithsonian Institution Building, January 24, 1865, Smithsonian Institution Archives, ‏2012-09-20
| --- | --- |
בקרת זהויות :  NLI: 987007277126905171  PLWABN: 9813655214605606  BIBSYS: 4092533  BNE: XX4687017  BnF: cb10376183c (data)  CiNii: DA11061200  GND: 117635197  ISNI: 0000 0001 2126 3393  LCCN: n79141345  NDL: 01220123  NKC: av20191046030  NTA: 156827565  SNAC: w6ns10rw  SUDOC: 083587853  ULAN: 500211646  VIAF: 30318758   WorldCat (עם VIAF): 30318758
ג'יימס סייקס

ג'יימס סייקס (באנגלית: James Sykes;‏ 27 במרץ 1761 –  18 באוקטובר 1822) היה רופא ופוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-14 ממרץ 1801 ועד ינואר 1802, מתוקף תפקידו כנשיא הסנאט של דלאוור, בו הוא כיהן כחבר בזמנים שונים בין השנים 1794–1813.
ראשית חייו

ג'יימס סייקס נולד ליד דובר שבמושבת דלאוור כבנם של ג'יימס ואגנס סייקס. אביו היה חבר האספה הכללית של דלאוור ונציג לקונגרס הקונטיננטלי מטעמה. ג'יימס סייקס הבן למד רפואה בהדרכתו של ג'ושוע קלייטון, ובתחילה עסק במקצוע בקיימברידג', מרילנד. בעת שהותו שם הוא נשא לאישה את אליזבת גולדסבורו, בתו של השופט רוברט גולדסבורו. לאחר ארבע שנים הם שבו לדובר. נולדו להם שלושה ילדים.
קריירה

ב-1791 מונה סייקס על ידי האספה הכללית של דלאוור לסייע בארגון הגרלה לגיוס כספים לכיסוי הוצאות לבניית בית המדינה החדש. לאחר ששימש כפקיד האספה הכללית, נבחר סייקס ב-1793 לסנאט של דלאוור, וכיהן בו עד ינואר 1797. שנה מאוחר יותר הוא שב לסנאט וכיהן בו בשנים 1798–1813. ב-1801 הוא כיהן כיושב ראש הסנאט ולאחר מכן בכל מושבי הבית בשנים 1804–1812.
ב-20 בפברואר 1801 התפטר מתפקידו המושל ריצ'רד באסט לאחר שמונה על ידי הנשיא ג'ון אדמס כשופט בבית המשפט הפדרלי. בתוקף תפקידו כיושב ראש הסנאט היה סייקס הבא בתור בסדר הירושה והושבע כמושל דלאוור במקומו של באסט. הוא החליט שלא להתמודד על התפקיד בבחירות הבאות בזכות עצמו, וב-19 בינואר 1802 שב לסנאט.
במקביל, הפך סייקס לאחד הכירורגים הנודעים ביותר בדלאוור. במרפאתו בדובר הוא התמחה בטיפול באבנים בכיס המרה ובקדחת צהובה. ב-1814 הוא העביר את מרפאתו לניו יורק, שם עבד במשך שש שנים, שלאחריהן שב לדובר לעבוד במרפאתו יחד עם בנו ג'יימס. ב-1822 היה סייקס לנשיא החברה הרפואית של דלאוור.
מותו

ג'יימס סייקס נפטר בדובר ב-18 באוקטובר 1822. הוא נטמן בבית הקברות של כנסיית המשיח האפיסקופלית. בנו, ג'יימס, היה גם הוא רופא, ונכדו, ויליאם, היה אביו של מייג'ור גנרל ג'ורג' סייקס (אנ'), שהיה מפקד בצבא האיחוד בקרב גטיסברג במלחמת האזרחים האמריקאית.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 213.
גילי שם טוב

| --- | --- |

 לידה:  15 ביולי 1976 (בת 48)
 מדינה:  ישראל ישראל
 סוג כתב:  דוברת תאגיד השידור הציבורי
 תחום סיקור:  ספורט
גילי שם טוב במהלך שידור משחק כדורסל (2004)
גילי שם טוב (נולדה ב-15 ביולי 1976) היא עיתונאית, שדרנית ומגישת חדשות וספורט ישראלית. שימשה כיועצת התקשורת של השר לאיכות הסביבה עמיר פרץ וכיום היא הדוברת של תאגיד השידור הציבורי.
ביוגרפיה

שם טוב נולדה בירושלים, בת לאיש התקשורת שמוליק שם טוב ונכדה לשר הבריאות לשעבר, ויקטור שם טוב. היא בעלת תואר ראשון בחינוך גופני ממכון וינגייט.
שם טוב החלה את דרכה המקצועית בשנת 1998 כשדרנית וככתבת בערוץ הספורט. ב-2003 עברה לערוץ הראשון, שם שימשה ככתבת לענייני משפט, ומגישת ספורט וחדשות. במסגרת זו הגישה משדרי ספורט מרכזיים בהם המשחקים האולימפיים ב-2004 וב-2008. שם טוב גם שידרה את משחקי נבחרת ישראל בכדורסל באליפות אירופה 2007.
במסגרת עבודתה במחלקת החדשות סיקרה את תוכנית ההתנתקות ואת אירועי מלחמת לבנון השנייה, הגישה את מהדורת החדשות של HOT מקריית שמונה שבצפון והייתה כתבת מבט לחדשות באזור. ואחר כך את המהדורה המקומית של "חדשות הוט" במרכז.
ב-2010 השתתפה שם טוב בעונה השישית של תוכנית המציאות "רוקדים עם כוכבים", בה רקדה עם הרקדנית דורית מילמן. זו הייתה הפעם הראשונה בתולדות התוכנית שבה רקדו זוגות חד-מיניים.
בשנת 2011 כיכבה, לצד סיגל שחמון, גאיה טראוב, אמירה בוזגלו, מיכל שפירא וגלית לוי, בדוקו-ריאליטי של "קשת" "בקרוב אהבה".
ביולי 2012 עזבה את הערוץ הראשון, לאחר תשע שנים. באוקטובר אותה שנה מונתה לתפקיד מנכ"לית מינהלת ליגת העל בכדורסל נשים, אך התפטרה חודש לאחר מכן. ומונתה ליועצת התקשורת לשר להגנת הסביבה עמיר פרץ.
משמשת כדוברת תאגיד השידור הציבורי מאז הקמתו ב-2016.
חיים אישיים

שם טוב היא לסבית ואם לשני בנים.
הערות שוליים

↑  יונתן אסתרקין, עזבו את נוימן: גילי שם טוב מגנה על ערוץ 1, באתר nrg‏, 23 ביוני 2010
↑  קרן נתנזון, גילי שם-טוב תגיש את מהדורת הצפון, באתר ynet, 17 בדצמבר 2007
↑  ערן סויסה, רוקדת עם כוכבת, באתר nrg‏, 13 באוגוסט 2010
↑  ערן בר-און, גילי שם טוב עוזבת את ערוץ 1, באתר ynet, 8 ביולי 2012
↑  רענן וייס, גברתי המנכ"לית: גילי שם טוב פותחת עונה, באתר ynet, 5 בנובמבר 2012
↑  רענן וייס, גילי שם טוב התפטרה ממנהלת הנשים, באתר ynet, 25 בנובמבר 2012
↑  נועה פרייס‏, גילי שם טוב תשמש כדוברת תאגיד השידור החדש, באתר וואלה, 18 באפריל 2016
גלייבה

| --- | --- |

 אחוז אלכוהול:  40 
 יצרן:  Whyte and Mackay 
 מוצא:  סקוטלנד 
 מועד הכנה ראשוני:  1947 
 צבע:  דבש 
 
גלייבה (בגאלית סקוטית Glayva) הוא ליקר מויסקי סקוטי, תערובת תבלינים, טנג'רין, קינמון ודבש. הסיסמה של המשקה הוא: "הליקר הטוב בעולם".
הגלייבה מיוצר בעיירה לית' שבסקוטלנד הוא מיושן בחביות עץ למשך שנתיים, ומקובל לשתות אותו "נקי", או עם קרח.
אטימולוגיה

מקורו של השם של הליקר הוא מגאלית ומשמעותו הוא טוב מאוד.
ראו גם

דרמבוי
אייריש מיסט
גופים קרובי ארץ

מעברו של האסטרואיד FH 2004 ליד כדור הארץ. הגוף השני שחולף הוא מטאור
גופים קרובי ארץ או עצמים קרובי ארץ (NEOs – Near Earth Objects) הם אסטרואידים ושביטים החולפים בחלל בסמיכות גבוהה יחסית לכדור הארץ.
מלבד כוכבי הלכת הגדולים, למערכת השמש שייכים גופים קטנים, כאלה שמכונים "כוכבי לכת מינוריים" (אסטרואידים) או שביטים שמקיפים את השמש. רוב מסלולי האסטרואידים נמצאים בחגורת האסטרואידים בין המסלולים של כוכבי הלכת מאדים וצדק, ואילו רוב השביטים נעים באזורים עוד יותר מרוחקים. אולם, מעטים מהגופים הזעירים האלה מתקרבים לכדור הארץ, לפעמים בצורה מסוכנת, ועלולים להתנגש בו. אלה הם העצמים הקרויים "גופים קרובי ארץ". לפני 65 מיליוני שנים גוף כזה, שגודלו היה כ-10 ק"מ, גרם להכחדת הדינוזאורים מעל פני כדור הארץ, יחד עם יצורים רבים אחרים על פי הסברה המקובלת. ברשומות האיגוד הבינלאומי לאסטרונומיה רשומים כיום למעלה מ-400,000 אסטרואידים, מהם כ-6,000 שמתקרבים מאוד לארץ. האפשרות להתנגשות של אחד מגופים אלה עם כדור הארץ, והסכנה לפגיעה מסיבית בחיי אדם וברכוש שיש בה, מוכרות למדענים ולממשלות במדינות שונות.
חקר וגילוי גופים קרובי ארץ

מומחים לאסטרואידים מסביב לעולם החלו לשכנע ממשלות רבות להקצות יותר משאבים בתוכניות לחקר אסטרואידים, בתוכניות הגנה ובמחקר בסיסי של שביטים ואסטרואידים. נאס"א עצמה תשקיע כ-3.5 מיליון דולר בכל שנה בחיפוש אחר אסטרואידים המסכנים את כדור הארץ. מחקר בסיסי של הרכב האסטרואידים יכלול משימות רובוטיות, תצפיות מטלסקופים קרקעיים ומחקרים תאורטיים.
בינתיים לא מוקצים כל תקציבים לחקר האפשרויות להסרת האיום אם יתגלה. לפני שהמדענים יוכלו לדעת כיצד לעשות זאת, יש צורך ביותר מידע אודות הפיזור של עצמים קרובים לכדור הארץ והרכבם.
החוקרים ממליצים לנאס"א להתמקד במטרות הבאות כדי להראות כיצד בני אדם ורובוטים יוכלו לעבוד ביחד על פני השטח של עצמים קטנים בחלל הקרוב לכדור הארץ:
להשיג ידע בסיסי על העצמים במערכת השמש
לשאוף להשיג הישגים טכניים שלא התאפשרו קודם לכן על עצמים בחלל הבינפלנטרי
להגן על כדור הארץ מאפשרות עתידית של התנגשות קטסטרופלית עם עצם מסוכן מן החלל.
מכיוון שפעילויות אלה יאפשרו טיסות מאוישות לחלל הבינפלנטרי, הם גם יוכלו לשמש כר לצבירת ניסיון טכני ורפואי להתנהגות בני אדם במרחקים כאלה, ואולי מטרה מאתגרת יותר תהיה משימה מאוישת למאדים.
חישובים אסטרונומיים של שיערוך מסלול של 2020 UL3 מצאו שב-14 בנובמבר 2089 הוא צפוי לחלוף קרוב כ-251 אלף קילומטרים מכדור הארץ, מרחק שיחד עם טווח השגיאה בחישוב מכניס את תסריט התנגשות עם כדו"א לאפשרי.
חקר וגילוי גופים קרובי ארץ > פרויקט סנטינל

מפאת מחסור בתקציב ציבורי, הקימה קבוצה של מדענים ואסטרונאוטים לשעבר את "קרן B612" (אנ'), מוסד ללא כוונת רווח שמטרותיו הן לממן פעילות חיפוש וייזום פתרונות למניעת התנגשות של גופים קרובי ארץ. הקרן עסקה בעיקר בתוכנית לשיגור טלסקופ החלל "סנטינל" (זקיף) (אנ'), שהיה אמור להיות הטלסקופ הראשון בחלל שמטרתו היחידה היא גילוי גופים עם פוטנציאל התנגשות.
הטלסקופ יועד להיות מוצב במסלול דמוי-נוגה, כך שהוא יימצא תמיד לפני כדור הארץ בסיבובו סביב השמש, וכך הוא יוכל לסרוק את כל האזור בחלל שממנו עתידים להגיע גופים במסלול התנגשות עם הארץ. במצב זה, רזולוציית הסריקה תהיה גבוהה, עם 90% סיכוי לגלות כל גוף שקוטרו לפחות 140 מטר. זהו הגודל הקטן ביותר מבין כל הפרויקטים שמיועדים למטרה זו. הטלסקופ היה מיועד להיות משוגר במהלך שנת 2018, אולם הפרויקט בוטל מחוסר תקציב.
בהתאם לקוטרו ולמהירותו הקווית של כדור הארץ, הוא עובר מרחק השווה לקוטרו בכל 425 שניות, שהן כ-7 דקות. על כן, מספיק להשהות או לקדם גוף הנמצא במסלול התנגשות במעט יותר מ-7 דקות, כדי למנוע מהגוף לחצות את מסלול הארץ, או אפילו להתקרב במידה שהוא יילכד בשדה הכבידה של הארץ. לצורך השהיה בסדר-גודל כזה, של גוף שפגיעתו צפויה בתוך כ-10 שנים, די בשינוי מהירות זעיר של כמיקרו-מטר בשניה. הדרכים המוצעות כדי לגרום שינוי מהירות כזה הן: התנגשות על ידי חללית, פיצוץ של מתקן גרעיני בסמוך לגוף (כדי להסיטו מהמסלול או כדי להאט אותו), פיצוץ בתוכו (כדי לפרק אותו לחתיכות קטנות שלא יתנגשו, או שיישרפו באטמוספירה), או משיכה של הגוף באמצעות חללית שתרחף לידו ללא מגע, במשך תקופה ארוכה - רעיון המכונה "טרקטור כבידה" (אנ'). מדעני "סנטינל" העדיפו את הרעיון האחרון בעיקר מפני שהוא מתאים לטיפול בסכנות שאינן גוף יחיד, אלא אוסף של גופים קטנים המוחזקים יחד בכוח הכבידה.
חקר וגילוי גופים קרובי ארץ > מחקר בישראל

סוכנות החלל הישראלית בחרה באוניברסיטת תל אביב ובקבוצת מדענים מאנשי הסגל האקדמי שלה להקמה ולהפעלה של מרכז ידע לאומי על גופים קרובי ארץ. המרכז הוא שיתוף פעולה בין החוג לפיזיקה ואסטרונומיה, החוג לגיאופיזיקה ומדעים פלנטריים, ובית הספר לחינוך של האוניברסיטה. בראש המרכז עומד ד"ר נח ברוש, מנהל מצפה הכוכבים על שם וייז.
פעילות המרכז כוללת תצפיות אסטרונומיות לניטור עצמים חדשים ולמעקב אחר גופים ידועים, והסברה בקרב הנוער והקהל הרחב. המחקר המדעי במרכז מתבסס על תצפיות אסטרונומיות עם שני הטלסקופים של מצפה הכוכבים ע"ש וייז: הטלסקופ הוותיק, שקוטרו מטר אחד, וטלסקופ מודרני ואוטומטי, שקוטרו 46 ס"מ, שייעודו העיקרי חיפוש אסטרואידים ושביטים, מעקב אחריהם ולמידת תכונותיהם. במסגרת המחקר התגלו יותר מ-40 אסטרואידים על ידי מדעני המרכז, ולשניים מהם הוענקו שמות.
גוף דומה הוקם באופן וולונטרי על ידי מצפה הכוכבים הפרטי ברקת ביישוב מכבים שם מתבצע המחקר על ידי חוקרים מן הארץ והעולם באמצעות מערכת מיוחדת המאפשרת כיוון המכשירים לאסטרואידים דרך רשת האינטרנט. תוכנית נוספת קיימת גם באגודה הישראלית לאסטרונומיה. יושב ראש האגודה הקודם, אילן מנוליס, זכה לאסטרואיד על שמו.
ראו גם

אפופיס (אסטרואיד)
אסטרואידי אטן
אסטרואידי אפולו
חור מנעול כבידתי
ניסוי הסטת אסטרואיד כפול
הערות שוליים

↑  Jeff Foust, B612 studying smallsat missions to search for near Earth objects, space news, ‏20/6/2017
↑  Lu, Edward T. and Stanley G. Love. A Gravitational Tractor for Towing Asteroids. NASA, Johnson Space Center, 2005.
| --- | --- |
בקרת זהויות :  NLI: 987007563671805171  LCCN: sh94008996
ג'פרי וייטהד

| --- | --- |
אין תמונה חופשית
 לידה:  1 באוקטובר 1939 (בן 85) שפילד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1962
 מקום לימודים:  האקדמיה המלכותית לאמנות הדרמה  Trent College 
 פרופיל ב-IMDb
 
ג'פרי וייטהד (באנגלית: Geoffrey Whitehead; נולד ב-1 באוקטובר 1939) הוא שחקן אנגלי. הוא הופיע במגוון רחב של תפקידים בטלוויזיה, בקולנוע וברדיו. בתיאטרון שיחק בשייקספיר גלוב, בתיאטרון סנט מרטין ובבריסטול אולד ויק.
ביוגרפיה

וייטהד נולד ב-1 באוקטובר 1939 בשפילד שבדרום יורקשייר. הוא למד משחק באקדמיה המלכותית לאמנות הדרמה (RADA). ב-1971 שיחק בסרטי הקולנוע "הכמהים לאהבה" ו"חטוף". ב-1972 הופיע בסרט "And Now the Screaming Starts!", ב-1979 שיחק בתפקידבונה הספינות תומאס אנדרוז בסרט "אס.או.אס. טיטאניק". ב-1982 הופיע בסרט "Inside the Third Reich", ב-1997 שיחק ב"משחקי נוכלים", וב-2010 בסרט "Love/Loss".
תפקידיו בטלוויזיה כוללים הופעות בסדרה "Z-Cars" (ב-1964 עד 1965 ומ-1972 עד 1975) בשני תפקידים שונים. ב-1973 הופיע וייטהד בסיטקום "Some Mothers Do 'Ave 'Em". בשנים 1979 ו-1980 גילם את שרלוק הולמס בסדרה "שרלוק הולמס וד"ר ווטסון". עוד שיחק במיני-סדרה "פיטר הגדול" (1986), בקומדיית המצבים "צ'למספורד 123" (מ-1988 עד 1990), במיני-סדרה "מלחמה וזיכרון", בסדרה הקומית "Second Thoughts", בפרק בסדרה "בית אליוט" (1991), בסיטקום "Executive Stress", בסדרה "הממלכה הקטנה", ובסיטקום "The Worst Week of My Life".
וייטהד מרבה להופיע ברדיו בתפקידים שונים כגון רולנד קינגוורת'י בסדרה הקומית "Old Harry's Game" ברדיו 4 של ה-BBC, בתפקיד אב המנזר רוברט בעיבוד הרדיופוני של הסדרה "קדפאל", בדמות ג'ון ברסד בעיבוד של הרומן "בין שתי ערים" מאת צ'ארלס דיקנס, ובתפקיד השופט וורגרייב בעיבוד לספרה של אגאתה כריסטי "עשרה כושים קטנים". בין 2007 ל-2012 כיכב וייטהד בתפקידים קומיים רבים ברדיו ה-BBC בהם בסדרה "Bleak Expectations". עוד הופיע בשתי עונות של הסדרה "Reggie Perrin" בתפקיד ויליאם, חמו של רג'י.
ב-2011 הצטרף לצוות שחקני קומדיית המצבים "Not Going Out" בעונה החמישית בתפקיד ג'פרי אדמס, אביהם של לוסי וטים. הדמות הופיעה בסדרה כבר ב-2007, אבל לפניו גילם את הדמות טימותי וסט.
ב-2013 הופיע וייטהד בתוכנית "קומיק ריליף" בתפקיד הכומר במערכון החתונה של סיימון קאוול.
ב-2015 החל וייטהד לגלם את דמותו של מר ניובולד בסיטקום "עדיין פתוחים ברציפות" של ה-BBC.
הערות שוליים

↑  Link to interview with Geoffrey Whitehead
| --- | --- |
בקרת זהויות :  BnF: cb14053923m (data)  ICCU: MILV326541  ISNI: 0000 0001 1492 3760  LCCN: no2004009316  MusicBrainz: 6d355f2a-4ebc-46fd-a072-89b1b743e2f7  VIAF: 61248857   WorldCat (עם VIAF): 61248857
גבעת הארבעה

| --- | --- |

גבעת הארבעה. ברקע – מנזר מר אליאס ודרך חברון
 מידע כללי
 גובה:  745 מטר
 מדינה:  ישראל 
 מיקום:  ישראלישראל
 קואורדינטות:  31°44′00″N 35°12′48″E﻿ / ﻿31.73333333°N 35.21333333°E﻿ / 31.73333333; 35.21333333
  (למפת ירושלים מוגדלת) גבעת הארבעה(למפת ירושלים רגילה) גבעת הארבעה(למפת הרי ירושלים רגילה) גבעת הארבעה(למפת הרי ירושלים מוגדלת) גבעת הארבעה
 
גבעת הארבעה. ברקע – שכונת הר חומה.
בריכת המים ברמת רחל עליה עמדו הארכאולוגים שנפגעו מהירי מגבעת הארבעה
גבעת הארבעה היא גבעה בירושלים, הממוקמת מזרחית למנזר מר אליאס ולדרך חברון, דרומית לקיבוץ רמת רחל ומערבית לחומת שמואל.
על צלע הגבעה התגלו שרידים של האמה התחתונה, בגובה של 745 מטרים מעל פני הים. על המדרון הדרומי מערבי של הגבעה התגלו שרידי יישוב ביזנטי, וכן שרידים מהתקופה הרומית בארץ ישראל. בסקר שנערך באזור נמצאו שברי לבנים טבועים בטביעות חותם של הלגיון העשירי פרטנסיס.
על הגבעה היה ממוקם בתקופת ירושלים המחולקת מוצב של הלגיון הירדני אשר צפה לעבר קיבוץ רמת רחל ודרך חברון. ב-23 בספטמבר 1956 פתחו הירדנים ממוצב זה באש על קבוצת יהודים שהשתתפו בכנס ארכאולוגי ברמת רחל. ארבעה אנשים נהרגו במקום. לאחר כיבוש המקום במלחמת ששת הימים, נקראה הגבעה על שמם "גבעת הארבעה". זמן-מה לאחר האירוע נפטר מפצעיו אדם נוסף שנפצע בה, כך שלמעשה סך כל ההרוגים מהתקרית הגיע לחמישה. שמה הקודם היה גבעת אליהו.
מרבית שרידי המבנים שעל הגבעה נהרסו בעת בניית המוצב של הלגיון הירדני. ניתן כיום לראות על הגבעה את שרידי תעלות הקשר של המוצב.
לקריאה נוספת

עמוס קלונר, סקר ירושלים האזור הדרומי [105–106]: [גליונות 12, 16–17], ירושלים: רשות העתיקות – האגודה לסקר ארכאולוגי של ישראל, תשס"א 2000, עמ' 149 – אתרים 111, 112
עמוס קלונר, סקר ירושלים האזור הצפוני-מערבי: מבוא ומפתחות, ירושלים: רשות העתיקות – האגודה לסקר ארכאולוגי של ישראל, תשס"ג 2003, עמ' 38
הערות שוליים

↑  עמוס קלונר, סקר ירושלים האזור הדרומי [105–106]: [גליונות 12, 16–17], ירושלים : רשות העתיקות – האגודה לסקר ארכאולוגי של ישראל, תשס"א 2000, עמ' 149 – אתרים 111,112. וכן: עמוס קלונר, סקר ירושלים האזור הצפוני-מערבי: מבוא ומפתחות, ירושלים: רשות העתיקות – האגודה לסקר ארכאולוגי של ישראל, תשס"ג 2003, עמ' 38
↑  זאב וילנאי, אנציקלופדיה אריאל, עם עובד, עמ' 1159
| --- | --- |
בקרת זהויות :  NLI: 987012399863005171 
ערך זה הוא קצרמרבנושא ירושלים. אתם מוזמנים לתרום לוויקיפדיה ו.
ג'ייסון דנאייר

ג'ייסון גרגורי מריאן דנאייר (בצרפתית: Jason Grégory Marianne Denayer; נולד ב-28 ביוני 1995) הוא כדורגלן בלגי, המשחק בעמדת הבלם באל פאתח מהליגה הסעודית ובנבחרת בלגיה.
קריירת מועדונים > תחילת הקריירה

דנאייר נולד בעיירה זֶ'טֶה (אנ') שבמחוז בריסל, בלגיה, לאב בלגי ולאם ממוצא קונגולזי. בגיל 11 דנאייר הצטרף לאקדמיה של הקבוצה הבכירה בבריסל, אנדרלכט ובגיל 13 הוא עזב לאקדמיית הכדורגל JMG, שממוקמת בעיירה לייר שבצפון בלגיה. באקדמיה הוא התפתח כבלם לאחר שבאנדרלכט שיחק כחלוץ. בקיץ 2013 כשהיה בן 18 דנאייר עבר לאקדמיה של מנצ'סטר סיטי האנגלית, שם שיחק בקבוצת המילואים של המועדון.
קריירת מועדונים > השאלות ממנצ'סטר סיטי

ב־12 באוגוסט 2014 דנאייר הושאל לאלופת סקוטלנד, סלטיק, בסלטיק דנאייר השתלב מיידית ונחשב שחקן דומיננטי בהגנה של הקבוצה. עונתו הראשונה כשחקן בוגרים הייתה מוצלחת מאוד והוא כבש חמישה שערים ב־29 משחקי ליגה לצד יכולת הגנתית משובחת. בסיום אותה עונה סלטיק זכתה באליפות ובגביע הסקוטי כאשר דנאייר זכה בשחקן הצעיר של העונה בליגה. אף על פי שסלטיק רצתה להשאיל את דנאייר עונה נוספת, השחקן חזר למנצ'סטר סיטי והושאל לגלאטסראיי הטורקית לאחר שחתם על חוזה חדש במנצ'סטר סיטי.
בגלאטסראיי דנאייר זכה עם הקבוצה בגביע הטורקי. בקיץ 2016 מנצ'סטר סיטי שלחה את דנאייר לעוד השאלה, לקבוצת סנדרלנד מהפרמייר ליג. באותה עונה סנדרלנד סיימה במקום האחרון בליגה וירדה לליגת המשנה. בעונת 2017/2018 דנאייר הושאל פעם נוספת לגלאטסראיי ובאותה עונה הוא זכה עם הקבוצה באליפות טורקיה.
קריירת מועדונים > אולימפיק ליון

ב־21 באוגוסט 2018 דנאייר עזב רשמית את מנצ'סטר סיטי וחתם באולימפיק ליון מהליגה הצרפתית. בעונתו הראשונה הוא ערך 31 הופעות וכבש שני שערים והיה שחקן חשוב בהגנה של ליון, שסיימה במקום השלישי והבטיחה העפלה לליגת האלופות.
קריירת נבחרות

דנאייר ייצג את הנבחרות הצעירות של בלגיה לגילאים 18 ועד 21. באוקטובר 2014 דנאייר זומן לראשונה לסגל נבחרת בלגיה הבוגרת, למשחקי מוקדמות יורו 2016. דנאייר ערך את הופעת הבכורה שלו בנבחרת בלגיה ב־31 במרץ 2015 בניצחון 3–1 של נבחרת בלגיה על נבחרת ישראל במוקדמות יורו 2016. דנאייר נכלל בסגל נבחרת בלגיה לטורניר יורו 2016. הוא שיחק במשחק רבע הגמר מול ויילס, שנגמר בהפסד 1–3.
גבעת הארפ

| --- | --- |
אין תמונה חופשית
 מידע כללי
 גובה:  750 מ' 
 מיקום:  אזור הברית האנטארקטית,
 רכס הרים:  רכס אסגארד 
 קואורדינטות:  77°31′11″S 163°17′53″E﻿ / ﻿77.5197°S 163.298°E﻿ / -77.5197; 163.298
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת הארפ(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת הארפ
 
גבעת הארפ (באנגלית: Harp Hill; מילולית: גבעת הנבל) היא גבעה בצד הצפוני של גבעות מקדולנד, ברכס אסגארד בארץ ויקטוריה שבאנטארקטיקה.
גובהה של הגבעה 750 מטרים מעל פני הים.
הגבעה מתנשאת מעל סביבתה, ומידרונותיה הצפוניים - מערביים והדרומיים - מזרחיים הם מצוקי סלעים תלולים.
היסטוריה > מקור השם

שמה של הגבעה ניתן לה על ידי הוועדה המייעצת לשמות אנטארקטיים בשנת 1997.
הגבעה נקראת "גבעת הנבל", בשל צורתה.
הערות שוליים

↑  שם הגבעה בגאזט השמות האנטארקטיים הרשמי של ממשלת ניו זילנד
1 2 3 4 5  מידע גאוגרפי והיסטורי
↑  לפי מקור אחר גובה הגבעה 618 מטרים מעל פני הים
גבעת האנון

| --- | --- |
אין תמונה חופשית
 מידע כללי
 גובה:  1,110 מ' 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  77°50′00″S 163°39′00″E﻿ / ﻿77.8333°S 163.65°E﻿ / -77.8333; 163.65
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת האנון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת האנון
 
גבעת האנון (באנגלית: Hannon Hill) היא גבעה סלעית חשופה מקרח, באזור חוף סקוט, באדמת ויקטוריה שבאנטארקטיקה.
גובהה של הגבעה 1,110 מטרים מעל פני הים.
הגבעה ממוקמת ממערב לשפכו של קרחון איימוס, במקום בו הוא נשפך אל קרחון בלו.